इस सवाल पर कि जिन परिवारों के लोग मारे गए हैं उनका अब क्या होगा, पंजाब कांग्रेस सरकार में मंत्री नवजोत सिंह सिद्धू ने कहा कि उनकी जिम्मेदारी मैं लेता हूं. जो बच्चे अनाथ हो गए हैं उन्हें पढ़ाने की जिम्मेदारी मेरी है. जिन परिवारों में कोई कमाने वाला नहीं रह गया है उसके परिवार में हर दिन चूल्हा जलेगा इसका वचन देता हूं. उन्होंने कहा कि अमृतसर मेरी धर्मपत्नी की और मेरी कर्मभूमि है. यह लोगों का प्यार है जिसने हमें इस मुकाम पर पहुंचाया है. सिद्धू ने कहा कि गुरु की धरती पर वह वचन देते हैं किसी भी परिवार के सामने रोजी रोटी का संकट पैदा नहीं होने देंगे.